open-index/open-wikipedia-markdown huggingface dataset:
Gröönimaa võimalik ülevõtmine Ameerika Ühendriikide poolt

**Gröönimaa võimalik ülevõtmine Ameerika Ühendriikide poolt** on alates 19. sajandist vahetevahel kõneainet pakkunud võimalus, et Ameerika Ühendriigid võtavad üle Gröönimaa. Ameerika Ühendriigid on proovinud Taani Kuningriigilt korduvalt Gröönimaad osta, nagu juhtus 1917. aastal Taani Lääne-Indiaga. 

Ameerika Ühendriikide föderaalvalitsuses on Gröönimaa ülevõtmist arutatud laiemalt aastatel 1867, 1910, 1946, 1955, 2019 ja 2025. Muuhulgas on Gröönimaa omandamist pooldanud Ameerika Ühendriikide riigisekretärid William H. Seward ja James F. Byrnes, eraviisiliselt asepresident Nelson Rockefeller ja avalikult president Donald Trump. Pärast teist maailmasõda tegid Ameerika Ühendriigid Taanile salajase ettepaneku saare ostmiseks. Avalikult arutati Gröönimaa ostmist Donald Trumpi esimesel valitsusajal aastal 2019 ning uuesti pärast tema tagasivalimist 2024. aastal osana tema ekspansionismipoliitikast. Mais 2025 sõnas Trump, et ei välista Gröönimaa annekteerimist. 2026 aasta jaanuaris tugevdas Trump survet Taanile Gröönimaa ülevõtmiseks, põhjendades seda Venemaa ja Hiina poolse ohuga Gröönimaale. 
Selle aktsiooniga tekitas ta suurima kriisi NATO's 
ning USA ja Euroopa suhetes.

Gröönimaa on osalise iseseisvusega ala Taani Kuningriigi koosseisus. Nii Grööni kui Taani võimud on rõhutanud enesemääramisõigust ning et Gröönimaa "ei ole müügiks". Paljud gröönlased pooldavad iseseisvumist ning paljud taanlased näevad Gröönimaad osana Taani rahvuslikust identiteedist.

Ameerika Ühendriigid näevad Gröönimaas tähtsat osa oma riiklikus julgeolekus. 20. sajandil oli Gröönimaa üks nendest aladest, mida Ameerika Ühendriigid plaanisid võimaliku rünnaku korral ennetavalt üle võtta ja kindlustada. Teise maailmasõja ajal okupeerisid Ameerika Ühendriigid Monroe doktriini alusel Gröönimaa ajutiselt, et sinna ei saaks tulla Taani okupeerinud sakslased. Ameerika Ühendriikide sõjavägi jäi saarele ka pärast sõja lõppu ning aastaks 1948 ei proovinudki Taani enam neid sealt minema ajada. Aasta hiljem liitusid mõlemad NATO-ga. Aastal 1951 sõlmiti leping, mis andis Ameerika Ühendriikidele laialdase kohustuse Gröönimaad kaitsta ning 1951. aastal hakati Gröönimaa loodeossa ehitama Thule sõjaväebaasi.
Ameerika Ühendriikide väed osalevad tihti Grööni vetes NATO õppustel.

## Vaata ka
* 51. osariik
* Donald Trumpi Ameerika ekspansionism
* Ameerika imperialism
* Ameerika Ühendriikide ajaloolised piirkonnad
* Tartupaluk
* Ühe riigi poolt teise riigi käest ostetud alade loend
* Liikumised Kanada annekteerimiseks Ameerika Ühendriikidega
* Ameerika Ühendriikide territoriaalne areng

## Viited

## Allikad
* 
* 
* 
* 
* 
* 
* 

## Kirjandus
*
Inge Rumessen

**Inge Rumessen** (sündinud 30. märtsil 1977) on Eesti kommunikatsioonivaldkonna ekspert, ettevõtja, endine majandusajakirjanik. 

Ta on kommunikatsiooniagentuuri PR Strategies asutaja, tegevjuht ja strateegiline konsultant. PR Strategies on välja kasvanud Eesti vanimast suhtekorraldusagentuurist Hill and Knowlton Eesti (asutatud 1994. aastal).

## Töökäik
* PR Strategies | Hill & Knowlton Partner juhatuse liige (alates 2015 mai)
* Hill+Knowlton Strategies Estonia juhatuse liige (2010 - 2015) 
* Eesti Päevalehe Ärileht peatoimetaja (2007 - 2010)
* Omniva (Eesti Post AS) kommunikatsiooniosakonna juhataja (2003 - 200&)
* Äripäev ajakirjanik (2000 - 2003)

## Haridus
* Tartu Ülikool ajakirjandus ja suhtekorraldus (1997–2001) 
* Tallinna 21. Kool (1984–1995)

## Isiklikku
Inge Rumesseni isa on pianist, muusikateadlane ja poliitik Vardo Rumessen ja ema Maaja Rumessen Rahvusooper Estonia ooperilaulja. Elukaaslane on ärijuht ja poliitik Peeter Raudsepp (ärijuht), kellega tal on tütar Sylvia. 

## Viited
Vanity Fair

**Vanity Fair** (inglise keeles 'edevuse laat') on Ameerika Ühendriikide ajakiri. See ilmub igakuiselt ning käsitleb popkultuuri, moodi ja päevakajalisi teemasid. Ajakirja annab välja New Yorgis registreeritud ettevõte Condé Nast.

Varem ilmus samanimeline ajakiri aastatel 1913–1936, kuid liideti siis ajakirjaga Vogue. Condé Nast tõi Vanity Fairi tagasi aastal 1983. Ajakirja väljaanded ilmuvad ka Suurbritannias, Itaalias, Hispaanias ja Prantsusmaal.

## Välislingid
* Koduleht
Ameerika Ühendriikide Esindajatekoja esimees

:*Loendit vaata artiklist [[Ameerika Ühendriikide Esindajatekoja esimeeste loend]].*

**Ameerika Ühendriikide Esindajatekoja esimees** (inglise keeles *Speaker of the United States House of Representatives*) Ameerika Ühendriikide parlamendi alamkoja eesistuja. See ametikoht loodi aastal 1789. Spiiker on Esindajatekoja poliitiline ja administratiivne juht ning *de facto* Esindajatekoja suurima erakonna juht. Spiikril on ka muid protseduurilisi kohustusi. Kuna esimehel on palju muid kohustusi, ei juhi ta tavaliselt Esindajatekoja istungeid ega osale debattides.

Põhiseaduse järgi ei pea Esindajatekoja esimees olema Esindajatekoja liige (kuigi siiani on alati nii olnud). Kui esimees on ka Esindajatekoja liige, on tal hääleõigus ning ta esindab oma valimisringkonda. Esindajatekoja esimees on Ameerika Ühendriikide presidendijärjekorras teine pärast asepresidenti ning enne Senati presidenti pro tempore.

Alates 25. oktoobrist 2025 on Ameerika Ühendriikide Esindajatekoja esimees Louisianast valitud rahvasaadik Mike Johnson Vabariiklikust Parteist.

## Vaata ka
* Ameerika Ühendriikide Esindajatekoja parteijuhid
* Ameerika Ühendriikide Senati parteijuhid

## Viited

## Kirjandus
* Garraty, John, ed. *American National Biography* (1999) 20 volumes; contains scholarly biographies of all speakers no longer alive.
* Green, Matthew N. *The Speaker of the House: A Study of Leadership* (Yale University Press; 2010) 292 pages; Examines partisan pressures and other factors that shaped the leadership of the speaker of the U.S. House of Representatives; focuses on the period since 1940.
* Grossman, Mark. *Speakers of the House of Representatives* (Amenia, NY: Grey House Publishing, 2009). The comprehensive work on the subject, covering, in depth, the lives of the speakers from Frederick Muhlenberg to Nancy Pelosi.
* 
* Remini, Robert V. *The House: the History of the House of Representatives* (Smithsonian Books, 2006). The standard scholarly history.
* Rohde, David W. *Parties and Leaders in the Postreform House* (1991).
* 
* Smock, Raymond W., and Susan W. Hammond, eds. *Masters of the House: Congressional Leadership Over Two Centuries* (1998). Short biographies of key leaders.
* Zelizer. Julian E. ed. *The American Congress: The Building of Democracy* (2004). A comprehensive history by 40 scholars.

## Välislingid
* Koduleht
Jamburgi postimaantee

**Jamburgi postimaantee** (vene k. *Ямбургский тракт*) oli ajalooline Tallinna–Peterburi postimaantee osa Venemaa keisririigi Peterburi kubermangus. Peterburi kubermangus läbis maantee Jamburgi ja Peterhofi maakonda. 

Tänapäeval, Euroopat ja Venemaa Föderatsiooni läbiva maantee E20 osa.

Tallinna–Peterburi postimaantee kulges Eestimaa kubermangus Tallinnast, Jõhvis ühines Tallinna–Peterburi postimaanteega Peterburi–Narva–Tartu–Riia postimaantee, kulges Narvani (mis kuulus Peterburi kubermangu) ja Peterburi kubermangus oli postimaanteel 6 postijaama. Jamburgi postimaantee lõppes Peterburi lähedal Strelnas, kust jätkus Peterburi linnani.

1870. aastatest hakati postijaamu sulgema ning postijaamade ülesandeid hakkas täitma raudteejaamad Balti raudteel.

## Postijaamad postimaanteel
* Jamburgi postijaam, 
* Opolje postijaam,  
* Tširkovitsõ postijaam, 
* Kaskovo postijaam, 
* Kipeni postijaam, 
* Strelna postijaam.
## Galerii

File:Potchtovayast.jpg|Opolje postijaam
File:Старинная почтовая станция - panoramio.jpg|Tširkovitsõ postijaam
File:Каськово, почтовая станция 02.jpg|Kaskovo postijaam
File:Почтовая станция постройки 19 века в Кипени.jpg|Kipeni postijaam
Mattis Stenshagen

**Mattis Stenshagen** (sündinud 13. augustil 1996 Follebu) on Norra murdmaasuusataja.

Stenshagen, kes võistleb Follebu Skiklubis, osales kuni 2016. aastani peamiselt juunioride võistlustel. 2015. aasta juunioride maailmameistrivõistlustel Almatõs saavutas ta skiathlonis 35. ja sprindis kaheksanda koha. Järgmisel aastal võitis ta 2016. aasta juunioride maailmameistrivõistlustel Râșnovis 15 km vabasõidus hõbemedali ja teatevõistkonnaga kuldmedali. 2016. aasta märtsis tuli temast Norra juunioride meister 10 km vabasõidus. 2016/17 hooaja alguses tegi ta oma debüüdi murdmaasuusatamise maailmakarikavõistlustel Lillehammeris toimunud Nordic Openil, kus ta saavutas kokkuvõttes 31. koha ja teenis oma esimesed maailmakarika punktid 24. kohaga 10 km vabasõidus. Hiljem hooajal jõudis ta Skandinaavia karikavõistlustel kolm korda esikümnesse, sealhulgas kolmanda koha sprindis Lillehammeris ja 15 km klassikalises sõidus Lahtis, ning lõpetas hooaja kokkuvõttes neljandana. 2017. aasta U23 maailmameistrivõistlustel Soldier Hollow's saavutas ta sprindis 47. koha. Hooajal 2017/18 jõudis ta seitse korda esikümnesse, sealhulgas esikoha 30 km ühisstardiga sõidus Piteås ja seitsmenda koha Skandinaavia karikavõistlustel. 2018. aasta U23 maailmameistrivõistlustel Gomsis võitis ta 15 km klassikalises sõidus kuldmedali. Järgmisel hooajal jõudis ta Skandinaavia karikavõistlustel seitse korda esikümnesse. Ta võitis Vuokattis 30 km ühisstardiga sõidu ja võttis hooaja lõpus üldarvestuse tiitli. Hooajal 2021/22 võitis ta taas üldarvestuse tiitli, saavutades viis esikümnesse kohta. Ta saavutas oma esimese poodiumikoha MK-etapil 11. veebruaril 2024. aastal, kui ta tuli Canmore'is 20 km klassikalises ühisstardiga distantsil kolmandaks. 

Oma esimese MK-etapi võidu saavutas ta, kui võitis Dobbiacos 2025/26 Tour de Ski teise etapi, 10 km intervallstardiga klassikalise distantsi. Stenshagen võitis ka Tour de Ski viimase 10 km ühisstardist vabatehnikasõidu  ja saavutas tuuril üldvõidu pälvinud kaasmaalase Johannes Høsflot Klæbo järel teise koha. 

## Viited

## Välislingid

* [Mattis Stenshagen [FIS]-i veebilehel]
Ameerika Ühendriikide Rahvusvahelise Arengu Agentuur

**Ameerika Ühendriikide Rahvusvahelise Arengu Agentuur** (inglise keeles *United States Agency for International Development*; **USAID**) on Ameerika Ühendriikides *de jure* eksisteeriv ametkond. USAID oli maailma suurim rahvusvahelise abi agentuur, kuid *de facto* suleti aastal 2025. Allesjäänud tegevused viidi Välisministeeriumi haldusalasse.

USAID loodi aastal 1961, et külmas sõjas Nõukogude Liiduga paremini pehme jõu vallas konkureerida. Aastal 2025 lõpetas Trumpi valitsus 83% kõigist USAID-i projektidest. Kuna Kongress oli aastal 1998 andnud USAID-le iseseisva ameti staatuse, saab seda lõplikult sulgeda vaid Kongress. Seega on USAID 2026. aasta jaanuari seisuga juriidiliselt veel alles.

Aastatel 2001–2024 oli USAID-i aastaeelarve keskmiselt 23 miljardit $ ning missioone enam kui 100-s riigis. Edendati haridust, tervishoidu, keskkonnakaitset ja demokraatiat. Hinnanguliselt päästis USAID oma tegevusega aastatel 2001–2021 aastas keskmiselt 4,1–4,4 miljonit elu, kelles 1,2–1,7 miljonit olid alla 5-aastased lapsed.

## Vaata ka
* Ameerika Ühendriikide Aafrika Arengufond
* Erin Elizabeth McKee
* Feed the Future Initiative
* Food for Peace
* John Granville (diplomaat)
* Aregnuabiagentuuride loend
* Ameerika Ühendriikide välisabi
* Ameerika Ühendriikide sõjaline abi
* U.S. International Development Finance Corporation

## Viited

## Allikad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Kirjandus
* 
* 

## Välislingid
* Koduleht
Laurent Nuñez

**Laurent Marie Joseph Nuñez-Belda** (sündinud 19. veebruaril 1964 Bourgesis) on Prantsusmaa politseiprefekt, kõrgem riigiametnik ja poliitik, ta on erakonna Renaissance liige. Ta on alates 12. oktoobrist 2025 Sébastien Lecornu teises valitsuses Prantsusmaa siseminister.

## Elukäik
Ta sündis aastal 1964 Bourgesis. Ta õppis Toursi ülikoolis avalikku juhtimist, omandades diplomi (*diplôme d'études supérieures spécialisées*) enne Prantsusmaa avalikku teenistusse asumist 1989. aastal. Aastal 1999 lõpetas ta École nationale d'administrationi.

Alates 21. juulist 2022 oli ta Pariisi politseiprefekt, olles varem töötanud luure ja terrorismivastase võitluse riikliku koordinaatorina (2020–2022), siseminister Christophe Castaneri riigisekretärina (2018–2020), sisejulgeoleku peadirektoraadi (DGSI) peadirektorina (2017–2018) ja Bouches-du-Rhône'i departemangu politseiprefektina (2015–2017).

Ta on alates 12. oktoobrist 2025 Sébastien Lecornu teises valitsuses Prantsusmaa siseminister.

## Isiklikku
Ta pärineb Hispaania perekonnast, kes lahkusid 19. sajandi lõpus Andaluusiast, et asuda elama Prantsuse Alžeeria Orani piirkonda (asub Vahemere ääres). Aastal 1962 repatrieeriti tema vanemad Prantsusmaa mandrile Bourges'i linna. Tema ema oli kooliõpetaja ja isa Jean-Marie oli arhitekt. Ta kasvas üles koos oma kaksikõe ja noorema vennaga.

Ta on abielus ja kahe tütre isa.
Toomas Tross

**Toomas Tross** (sündinud 28. detsembril 1966) on eesti näitleja ja kloun. Tema tuntuim roll on Tuut klouniduos Piip ja Tuut.

## Tunnustus
* 2022 Valgetähe V klassi teenetemärk

## Viited
Follebu

**Follebu**  on küla (tiheasustusega paikkond) Gausdali vallas Innlandeti maakonnas Norras. Küla asub Gausa jõe ääres, umbes 3 kilomeetrit Segalstad bru külast kagus. Lillehammeri linn asub Follebust umbes 15 kilomeetrit kagus.

## Viited
Rohtla-jämejalg

**Rohtla-jämejalg** (*Hesperoburhinus bistriatus*) on jämejalglaste sugukonda kuuluv linnuliik.

## Välimus
Rohtla-jämejalg on 430–480 mm pikk. Tiib on 236–273 mm pikk, nokk 37–46 mm, jookse 101–128 mm, saba 111–139 mm.

Ülapool on tumepruun oranžikate triipudega. Laba-hoosulgedel on kaks valget laiku. Kael ja rinna ülaosa on helebeežid pruunide triipudega, rinna alaosa on hallikaspruun. Kõht on valge. Laup on helepruun tumedate triipudega, kiird ja kukal on tumepruunid heledate triipudega. Valge kulmutriibu kohal on must triip. Tiibade alapool on valge. Sabaalune on oranžikaspruun. Nokk on must, nokatüvik on rohekaskollane. Silmad on suured ja kollased. Jalad on pikad ja rohekaskollased.

Noorlinnu sulestik on täiskasvanu omast heledam. Pea ja kael on kollasemad.

Udusulis pojad on beežid mustade triipudega.

Sarnaneb peruu jämejalaga, kuid rohtla-jämejalg on suurem, tema nokk on suurem ja tumedam ning ülapool on tumedam ja triibulisem.

## Alamliigid ja levik
Liigil on neli alamliiki:
**H. b. bistriatus* (Wagler, 1829) – Ida-Veracruzist ja Kagu-Oaxacast Loode-Costa Ricani
**H. b. dominicensis* (Cory, 1883) – Haiti saare põhjaosas
**H. b. pediacus* (Wetmore ja Borrero, 1964) – Põhja- ja Lääne-Colombias ja Loode-Venezuelas
**H. b. vocifer* (L'Herminier, 1837) – Kesk- ja Ida-Colombias, Venezuelas, Guyanas ja Põhja-Brasiilias

Elavad rohtlates. Eelistavad poolkuivi ja kuivi piirkondi, kus on tasane maastik.

## Toitumine
Toituvad putukatest, ussidest, limustest, sisalikest ja närilistest.

Toituvad öösel.

## Pesitsemine
Pesitsevad üksikult. Pesitsevad maapinnal 14–20 cm laiuses lohus.

Pesitsevad kuival perioodil. Kurnas on kaks muna mõõtmetega 57–59 × 40,6–42,2 mm. Mune hauvad mõlemad vanemad 27–29 päeva.

## Viited

## Välislingid
Gorgeous

"**Gorgeous**" on ameerika laulja Doja Cati laul tema viiendalt albumilt "Vie". Lugu on välja antud plaadifirmade Kemosabe ja RCA Records'i alt.

Loo „Gorgeous“ produktsioon on ammutanud inspiratsiooni 1980. aastate stiilist. Laulu alguses olevas häälsõnumis räägib Doja Cati ema Deborah Sawyer.

## Viited


## Välislingid

* Laulu "Gorgeous" video Youtube.com
Ciudad de la Paz

**Ciudad de la Paz** (hispaania keeles 'Rahu linn') on linn Ekvatoriaal-Guineas, alates 2026. aastast riigi pealinn ja alates 2017. aastast Djibloho provintsi pealinn. Linn asub sisemaal, Bata ja Mongomo linna vahel.

Linna hakati rajama 2015. aastal. 2022. aastal oli seal 2000 elanikku.

## Viited
2026. aasta Ameerika Ühendriikide rünnak Venezuelale

**2026. aasta Ameerika Ühendriikide rünnak Venezuelas** (koodnimega **operatsioon Absolute Resolve**, inglise keelest **operatsioon Absoluutne Otsusekindlus**) oli Ameerika Ühendriikide sõjaline löök Venezuelale 3. jaanuaril 2026. Selle käigus võttis Ameerika Ühendriikide sõjavägi kinni Venezuela presidendi Nicolás Maduro ja tema naise Cilia Floresi. 

Rünnak algas kohaliku aja järgi umbes kell 2 öösel, kui Venezuelas kuuldi plahvatusi. Rünnakus osales üle 150 Ameerika Ühendriikide lennuki ja helikopteri, mis pommitasid taristut riigi põhjaosas. Samal ajal tegutses pealinnas Caracases presidenti kinni pidama läinud üksus. 

Venezuela asepresident Delcy Rodríguez nimetas Maduro kinnipidamist inimrööviks.

Venezuela ja Kuuba võimude hinnangul hukkus rünnakus üle 80 inimese, sealhulgas 32 Kuuba sõjaväelast ja luuretöötajat. Ameerika Ühendriikide väed toimetasid Maduro ja Floresi New Yorki. 

Ameerika Ühendriikide justiitsminister Pam Bondi teatas, et New Yorgi Lõunaringkonna kohus esitas Madurole ja Floresile süüdistuse narkoterrorismis. Sellega asendati aastal 2020 esitatud sarnased süüdistused. 

5. jaanuaril toimunud kohtuistungil ei võtnud ei Maduro ega Flores süüd omaks. 

Ameerika Ühendriikide president Donald Trump ja tema valitsus sõnasid, et tegu oli sõjalise toega korrakaitseoperatsiooniga, mille ettevõtmiseks on presidendil "põhiseaduslik õigus". Samas märkisid mitmed rahvusvahelise õiguse asjatundjad ning ÜRO, Ameerika Ühendriikide ja teiste maade ametnikud, et reid oli vastuolus ÜRO põhikirjaga ning rikkus Venezuela suveräänsust. Mitmel pool maailmas puhkesid venezuelalaste meeleavaldused nii rünnaku toetuseks kui selle vastu. 

Trumpi teatel plaanisid Ameerika Ühendriigid Venezuela valitsemise kuni võimu üle andmiseni enda kätte võtta, kuid Rodríguez, ning hiljem ka Ameerika Ühendriikide välisminister Marco Rubio, eitasid seda. 
Venezuela valitsus jäi ametisse ning 5. jaanuaril vannutati Rodríguez uueks presidendiks.

## Vaata ka
* Donald Trumpi Ameerika ekspansionism
* Ameerika Ühendriikide sõjalised sekkumised
* Ameerika Ühendriikide seotus režiimivahetustega Ladina-Ameerikas
* Naftasõda
* Ameerika Ühendriikide – Venezuela suhted

## Viited
Peruu jämejalg

**Peruu jämejalg** (*Hesperoburhinus superciliaris*) on jämejalglaste sugukonda kuuluv linnuliik.

## Välimus
Peruu jämejalg on 380–430 mm pikk. Tiib on 221–232 mm pikk, nokk 29–34 mm, jookse 84–96 mm, saba 107–116 mm.

Ülapool on hallikaspruun peenete pruunide triipudega. Väiksed pealtiiva kattesuled ja õlasuled on pruunid. Hoosuled on mustad, labahoosulgedel on valged laigud. Kael ja rind on helekollased. Kõht on valge. Valge kulmutriibu kohal on must triip. Nokk on must. Jalad on pikad ja kollakasrohelised. Silmad on suured ja kollased.

Noorlinnu ülapool on tumedam, sulgede servad on kollakad või oranžikad. Nokatüvik on rohekashall. Jalad on pruunikad.

## Levik
Elavad Ecuadori ja Peruu rannikul.

Elavad poolkõrbes, rohtlas ja võsas.

## Toitumine
Toitumise kohta on vähe teada. Tõenäoliselt toituvad putukatest, sisalikest ja teistest väikestest loomadest.

Toituvad öösel.

## Pesitsemine
Pesitsevad maapinnalohus. Kurnas on kaks helekollast pruunide laikudega muna. Muna pikkus on umbes 53 mm ja läbimõõt 38 mm.

## Viited

## Välislingid
Ducati 999

**Ducati 999** on mootorrattamudel, mida tootis aastatel 2003–2006 Itaalia mootorrattatootja Ducati. Sellega asendati Massimo Tamburini poolt kujundatud rattad Ducati 916, Ducati 996 ja Ducati 998. Ducati 999 oli edukas sarjas Superbike World Championship, kus osales ka 2007. aastal, kuni FIM lubas rajale uue mudeli Ducati 1098.

Ducati 999 kujundas Lõuna-Aafrika Vabariigi disainer Pierre Terblanche ning see sai poleemika osaliseks. Ratas on tuntud kui suutlik ning võidusõitudele orienteeritud. Kiideti ka ratta juhitavust, see oli oma aja üks pareminijuhitavaid mootorrattaid.
Fabian Thylmann

**Fabian Thylmann** (snd 5. juunil 1978) on saksa ettevõtja. Ta asutas netipornokonglomeraadi Manwin (praegune Aylo). Ta müüs oma osaluse firmas oktoobris 2013, selleks ajaks oli tegemist maailma suurima pornoettevõttega.

## Viited
Delcy Rodríguez

**Delcy Eloína Rodríguez Gómez** (sündinud 18. mail 1969 Caracases) on Venezuela jurist, diplomaat ja poliitik, alates 5. jaanuarist 2026 presidendi kohusetäitja. Aastast 2018 on ta olnud Venezuela asepresident ning ühtlasi rahandus- ja naftaminister, mis teeb temast riigi majanduse võtmeotsustaja. 

Venezuela ülemkohus nimetas ta presidendi kohusetäitjaks 5. jaanuaril 2026 ehk paar päeva pärast seda, kui Ameerika Ühendriigid kukutasid president Nicolás Maduro. USA juhitud riigipea kukutamine oli rahvusvahelise õiguse kohaselt ebaseaduslik, isegi kui riigipea oli diktaator. 

Rodríguez on hariduselt jurist, olles lõpetanud Venezuela Keskülikooli. Ta oli aastatel 2013–2014 Venezuela telekommunikatsiooni- ja kommunikatsiooniminister ning seejärel aastatel Venezuela 2014–2017 välisminister. 

Ta juhatas aastatel 2017–2018 Rahvusassambleed, mis reformis tema riigi põhiseadust. Ta on Venezuela Ühendatud Sotsialistliku Partei juhtfiguur.

Talle on aastast 2018 kehtestatud sanktsioonid, sealhulgas Euroopa Liidu, Ühendkuningriigi, Šveitsi, Kanada ja Ameerika Ühendriikide poolt.

## Isiklikku
Tema vend Jorge Rodríguez on Venezuela Rahvusassamblee president. Tema isa Jorge Antonio Rodríguez (1942–1976) oli Venezuela üliõpilasliider ja poliitik.
Fiat 124

**Fiat 124** on sõiduautomudel, mida tootis aastatel 1966–1974 Itaalia autotootja Fiat. Sedaaniga asendati vanem Fiat 1300 ning sellest arenesid välja universaal, neljaistmeline kupee (Fiat 124 Sport Coupé) ja kaheistmeline kabriolett (Fiat 124 Sport Spider).

Fiat andis 124 koopiate valmistamiseks litsentse üle maailma, muuhulgas Nõukogude Liitu, kus Fiat 124 eeskujul valmis VAZ-2101 ehk "Žiguli". Tänu massiliselt toodetud Žigulile on Fiat 124 platvorm maailma ajaloos toodanguarvult viiendal kohal.

Aastal 1974 asendati Fiat 124 koduturul mudeliga Fiat 131.

## Viited

## Kirjandus
* 
* 
*
Me at the zoo

**"Me at the zoo"** (inglise keelest "*Mina loomaaias*") on YouTube'i 23. aprillil 2005 üles laaditud video, platvormi esimene video. Video on 19 sekundit pikk, selles on üks YouTube'i asutajatest Jawed Karim, keda filmib tema koolikaaslane Yakov Lapitsky. Videos seisab Karim San Diego loomaaias Californias kahe elevandi ees ning kommenteerib nende lonte. Mitmed ajakirjanikud on märkinud, et see video esindab YouTube'i kui tervikut. Jaanuariks 2026 oli see kogunud üle 378 miljoni vaatamise, Karim on korduvalt video kirjeldust muutnud.

## Viited

## Kirjandus
* 
* 

## Välislingid
* Video YouTube'is
Panhard AML

**Panhard AML** (prantsuse keeles *automitrailleuse légère* – 'kerge soomusauto') on Prantsuse soomusauto. Selle konstrueeris 4×4 soomustatud kerele masinatootmisettevõte Panhard. Soomuk kaalub umbes 5,5 tonni ning on sobilik ka õhudessandiks. Panhard AML on olnud kasutuses üle maailma enam kui 50 riigi sõjaväes.

AML-245 oli teatud perioodil üks maailma paremini soomustatud luuresoomukeid. Mudeli põhirelv on DEFA toodetud 90 mm vintkahur D921. Lisaks on masinal kaks 7,62 mm kuulipildujat AA-52. D921 efektiivne laskekaugus on 1,5 km. Soomukit saab kasutada näiteks vanemate lahingutankide hävitamiseks.

AML-i kasutati lahingus peamiselt 1970.–1990. aastateni, näiteks Angolas, Iraagis, Liibüas ja Tšaadis.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Endised
* 
* 
* 
* 
* 
* 
* 
* 
*  Iraak
*  Kambodža
*  Liibüa
*  Lõuna-Aafrika Vabariik
* 
* 
* 
* 
* 
* 
* 
* 
* 

#### Mitte-riigid
*  Al-Mourabitoun
*  Angola Rahvavabastusrinne
*  Boko Haram
*  Cabinda Enklaavi Vabastamise Rinne
* Kongo Rahvavabastusrinne
*  Liibanoni Araabia Armee
*  Liibanoni Vastupanurügemendid
*  Liibanoni Väed
* Lõuna-Liibanoni Armee
*  Progressiivne Sotsialistlik Partei
*  Tiigrite Maakaitsevägi
*  UNITA
*  Vaba Liibanoni Armee

## Vaata ka
* Eland (soomusauto)
* Panhard EBR
* Panhard M3
* Panhard ERC
* Panhard VCR
* Véhicule Blindé Léger
* Alvis Saladin
* BRDM-2
* EE-9 Cascavel
* Ferret (soomusauto)
* Fox (luuresoomuk)
* VBC-90
* Cadillac Gage Commando

## Viited

## Kirjandus
*Beate Hamizrachi, *The Emergence of South Lebanon Security Belt*, Praeger Publishers Inc., New York 1984. 
*Charles Maisonneuve, *AML Panhard – Des hommes, une histoire*, Collection Vehicules Militaires, Histoire & Collections, Paris 2020.  (prantsuse keeles)
* David François, *El Salvador – Volume 1: Crisis, Coup and Uprising 1970-1983*, Latin America@War Volume 32, Helion & Company Limited, Warwick UK 2023. 
* David François, *El Salvador – Volume 2: Conflagration 1984-1992*, Latin America@War Volume 34, Helion & Company Limited, Warwick UK 2023. 
* 
* 
* 
* Éric Micheletti and Yves Debay, *Liban – dix jours aux cœur des combats*, RAIDS magazine n.º41, October 1989 issue.  (in prantsuse keeles)
* Peter Gerard Locke & Peter David Farquharson Cooke, *Fighting Vehicles and Weapons of Rhodesia 1965–80*, P&P Publishing, Wellington 1995 
*Paul Jureidini, R. D. McLaurin, and James Price, *Military operations in selected Lebanese built-up areas, 1975-1978*, Aberdeen, MD: U.S. Army Human Engineering Laboratory, Aberdeen Proving Ground, Technical Memorandum 11–79, June 1979.
* 
* 
* Tony Badran (Barry Rubin ed.), *Lebanon: Liberation, Conflict, and Crisis*, Palgrave Macmillan, London 2010. 
*
2019. aasta Tour de France

**2019. aasta Tour de France** oli Tour de France'i 116. võidusõit. Sõit oli 3365,8 km pikk ning koosnes 21-st etapist. Start oli Belgia pealinnas Brüsselis ning finiš Champs-Élysées' tänaval Prantsusmaa pealinnas Pariisis. Osa võttis 22 meeskonna 176 sõitjat. Võitjaks osutus esmakordselt ladinaameeriklane, Colombia rattur Egan Bernal (Ineos Grenadiers). Tema meeskonnakaaslane, 2018. aasta võitja, waleslane Geraint Thomas, sai hõbeda. Kolmandaks jäi hollandlane Steven Kruijswijk (Team Jumbo–Visma).

Eestlastest võtsid 2019. aasta Tour de France'ist osa Tanel Kangert (27. koht) ja Rein Taaramäe (66. koht).

## Vaata ka
* 2019. aasta spordis
* 2019. aasta La Course by Le Tour de France
Rh-202

**Rh-202** on Lääne-Saksamaa automaatkahur. See on 20-mm kaliibriga ning selle konstrueeris kaitsetööstusettevõte Rheinmetall. Kasutab moona 20×139mm, mis valmistati algselt Šveitsi kahurile Hispano-Suiza HS.820.

Rh-202 on kasutusel paljudel Saksa sõjaväemasinatel, nagu soomukid Marder, Spähpanzer Luchs ja Wiesel. Veel on seda kasutatud näiteks Argentina tanki Tanque Argentino Mediano šassiile ehitatud soomukil VCTP. Argentinas ehitati Rh 202-st Falklandi sõja jaoks kahetoruline õhutõrjekahur.

Rh 202 on kasutuses olnud ka Saksa sõjalaevadel. Tänapäeval on neist suur osa asendatud kiirlaskekahuritega BK-27.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 

## Vaata ka
* ZU-23-2
* Hispano-Suiza HS.820
* Oerlikon GDF
* Suurtükkide loend
Kaarikute võiduajamine

**Kaarikute võiduajamine** oli spordiala Vana-Kreekas, Vana-Roomas ja Bütsantsis. Kreekas korraldati kaarikute võiduajamisi matusemängudel juba väga varajasest ajast. Spordiala levis paljudesse Kreeka riikidesse ning seda harrastati usupühadel kindlate reeglite järgi spetsiaalsetel radadel. Kuna hobused ja kaarikud olid väga kallid, said sellest "osa võtta" vaid jõukaimad aristokraadid, kelle jaoks oli tegu auasja ning võimalusega oma rikkust demonstreerida. Edukamad sõitjad talletusid näiteks tellitud luules.

Klassikalises Kreeka võiduajamises oli kaarikus üks sõitja ning seda tõmbasid neli, harva kaks, hobust. Pealtvaatajaid meelitas veel rohkem ligi ala ohtlikkus, kokkupõrked võisid nii sõitjate kui hobuste jaoks lõppeda surmaga. Enamik sõitjatest olid orjad või professionaalsed võidusõitjad. Ajalukku läksid võitjatena hobused ning nende omanikud, samas sõitjad ei mainitudki. Antiikolümpiamängudel ja muudel panhelleni mängudel oli kaarikute võiduajamine üks tähtsamatest aladest, seda võisid pealt vaadata ka abiellumata naised. Abielunaised olümpiamänge vaadata ei tohtinud, kuid on tõendeid Sparta aadli abielunaisest, kes oli kaarikute võiduajajate treener ning võitis kaks sõitu (sh ühe sõitjana).

Roomas oli kaarikute võiduajamine üks populaarsematest avalikest spordisündmustest ning kindel osa paljudest usupühadest. Rooma võiduajajad olid väga madala ühiskondliku staatusega, kuid neile maksti osalemise eest tasu. Võitjad olid kuulusused ning said heade tulemustega rikastuda, parimad võiduajajad olid rikkaimadki kui kõige jõukamad juristid ja senaatorid. Treenerid ja omanikud konkureerisid ilmselt parimate sõitjate ja hobuste pärast. Sõitjad võisid osa võtta kas individuaalselt või mõne meeskonna värvides: sinine, roheline, punane ja valge. Pealtvaatajad hoidsid tavaliselt pöialt kindlale meeskonnale. Meeskonnad, sõitjad ja sponsorid teenisid kihlveokontorite kaudu suuri summasid. Riigi tugi "leiba ja tsirkust" maksiimi all hoidis roomlased toidetud, nende meele lahutatud ning eemal muust. Vägivald rivaalmeeskondade vahel polnud haruldane, kuid ka mitte väga verine. Kuna Rooma võimud ei usaldanud eraorganisatsioone, võtsid nad meeskondi oma kontrolli alla (eriti siniseid ja rohelisi) ning määrasid nende treeneriteks riigiametnikud.

Lääne-Rooma Keisririigis kaarikute võiduajamise tähtsus kadus. Viimase teadaoleva võiduajamise korraldas idagoodi kuningas Totila Circus Maximusel aastal 549. Ida-Roomas püsis kaarikute võiduajamine meelelahutuses, usus ja poliitikas tähtsal kohal aastasadu. Siniste ja roheliste toetajad konkureerisid poliitilistele ametikohtadele ja riigi toetusele. Nende kisklemine päädis Nika rahutustega aastal 532, mis veriselt maha suruti. Pärast seda hakkas kaarikute võiduajamine ka Ida-Roomas tasapisi hääbuma.

## Vaata ka
* Hipodroomisõit
Fiat 619

**Fiat 619** on raskeveok, mida tootis Itaalia autotootja Fiat aastatel 1964–1980. Mudel loodi asendama edukat Fiat 682 seeriat ning see oli suunatud nii Euroopa siseturule kui ka rahvusvaheliseks pikamaaveoks.

Veok saavutas suure populaarsuse ka väljaspool Euroopat, eriti Põhja-Aafrikas ja Lõuna-Ameerikas, kus seda peeti üheks vastupidavamaks raskeveokiks omas ajas.

## Tehnilised andmed
Fiat 619 oli tuntud oma töökindla mehaanika ja võimsa 12,9-liitrise (12 883 cm³) 6-silindrilise reasdiiselmootori (seeria 221) poolest.

Kaks peamist mootoriversiooni olid
* Fiat 221: 153 kW (208 hj);
* Fiat 221.H: 191 kW (260 hj), 2200 p/min.

Veokil oli kaheksakäiguline sünkroonitud manuaalkäigukast. Kuni 1969. aastani kasutati vana tüübi ümarat kabiini, mida kutsuti "Baffo" ('vunts'). Alates 1969. aastast võeti kasutusele uus, niinimetatud unifitseeritud kandiline kabiin, mis oli juhi jaoks tunduvalt ergonoomilisem ja kahe magamiskohaga.

## Mudeliversioonid
Sarnaselt teiste Fiati autodega tähistati konfiguratsioone tähtedega:
* 619 N (Autocarro) – tavaline veoautošassii;
* 619 T (Trattore) – sadulveok haagiste vedamiseks.

## Rahvusvaheline tootmine
Fiat 619 oli strateegiliselt oluline mudel, mida toodeti litsentsi alusel ka väljaspool Itaaliat. Kõige edukam oli mudel Argentinas, kus Fiat Concord tootis seda aastatel 1969–1994, pakkudes kohalikule turule mugandatud versioone rasketesse oludesse. Lisaks toodeti mudelit Türgis ettevõtte Otoyol tehases.

## Viited
1991. aasta naiste jalgpalli maailmameistrivõistlused

**1991. aasta naiste jalgpalli maailmameistrivõistlused** (ametlikult *1st FIFA World Championship for Women's Football for the M&M's Cup*) olid esimesed naiste jalgpalli maailmameistrivõistlused. Need toimusid Guangdongis Hiinas 16–30. novembrini 1991. FIFA valis Guangdongi, kuna seal korraldati 1988. aastal katsevõistlus FIFA naiste kutseturniir. Mängud mängiti Guangzhou, Foshani, Jiangmeni ja Zhongshani linnades. Turniiri peasponsor oli Ameerika Ühendriikide maiustusetootja Mars Inc. Kuna FIFA ei tahtnud turniiri ametlikult "maailmameistrivõistlusteks" kutsuda, kandis see Marsi M&M'si kommide nime.

Maailmameistriks krooniti Ameerika Ühendriikide koondis, kelle kapten April Heinrichs moodustas koos Carin Jenningsi ja Michelle Akersiga eduka ründekolmiku. Jennings sai turniiri parima mängija aunimetuse, resultatiivseim oli 10 väravat löönud Akers. Finaalis võitis Ameerika Ühendriikide koondis Norrat skooriga 2:1. Finaalmatši Tianhe staadionil jälgis 63 000 pealtvaatajat. Kokku käis mängudel 510 000 inimest ehk 19 615 mängu kohta. Avamängus kaotas Norra võõrustajamaale Hiinale 4:0. Ajaloo esimese naiste maailmameistrivõistluste värava lõi Hiina kaitsja Ma Li, esimese nullimängu tegi hiinlannade väravavaht Zhong Honglian.

Osales 12 naiskonda, kes jagati kolme neljasesse gruppi (A–C). Sõelmängude hulka pääses kaheksa parimat: iga alagrupi kaks esimest ning kaks parimat kolmandat kohta. Erinevalt tavalistest turniiridest (ja tulevastest naiste maailmameistrivõistlustest) kestsid mängud 80 (mitte 90) minutit ning mängu võitja sai 2 (mitte 3) punkti.

## Kvalifitseerunud maad
### Aafrika (CAF)
*  Nigeeria

### Aasia (AFC)
*  Hiina
*  Hiina Taipei
*  Jaapan

### Lõuna-Ameerika (CONMEBOL)
*  Brasiilia

### Okeaania (OFC)
*  Uus-Meremaa

### Euroopa (UEFA)
*  Itaalia
*  Norra
*  Rootsi
*  Saksamaa
*  Taani

### Põhja-Ameerika, Kesk-Ameerika ja Kariibi mere piirkond (CONCACAF)
*  Ameerika Ühendriigid

## Viited
Ejae

**Kim Eun-jae** (korea keeles 김은재; sündinud 6. detsembril 1991), esinejanimega **Ejae**, on Lõuna-Korea ja Ameerika Ühendriikide laulja-laulukirjutaja. Ta on teinud koostööd ansamblitega Red Velvet, Aespa, Twice ja Le Sserafim ning ka teiste Lõuna-Korea artistidega. Rahvusvahelise läbimurde saavutas ta 2025. aastal, kui andis laulu­hääle Rumile Sony Pictures Animationi ja Netflixi filmis „KPop Demon Hunters“ (2025) ning oli kaasautor mitmele filmi heliriba loole. Filmile loodud laul „Golden“ tõusis Billboard Hot 100 ja teiste ülemaailmsete muusikaedetabelite tippu ning tõi talle neli Grammy auhinnanominatsiooni (sh aasta lugu). Tema debüütsingel „In Another World“ ilmus 24. oktoobril 2025.

## Viited


## Välislingid

*
Audrey Nuna

**Audrey Chu** (esinejanimega **Audrey Nuna**; sündinud 2. aprillil 1999) on Ameerika Ühendriikide laulja ja räppar. Tema tuntuimad singlid on "Damn Right" ja "Comic Sans" (koos Jack Harlowiga). 

Ta sündis ja kasvas üles New Jersey osariigis ning õppis esimese kursuse New Yorgi ülikooli Clive Davise Muusikainstituudis, kuid pärast seda võttis ülikoolist pausi, et keskenduda muusikale. Ta viljeleb nii pop-, R&B-, räpp- kui ka trap-muusikat. Ta andis lauluhääle Sony Pictures Animationi filmi „KPop Demon Hunters“ tegelasele Mirale. Filmi jaoks loodud lugu „Golden“, mille üks esitajaid on Audrey Nuna, tõusis USA-s edetabeli Billboard Hot 100 ja ka mitme muu riigi muusikaedetabelite tippu.

## Viited
Rei Ami

**Sarah Yeeun Lee** (esinejanimega **Rei Ami**; sündinud 25. mail 1995) on Lõuna-Korea laulja ja räppar. Ta sai tuntuks 2020. aastal TikTokis looga „Freak“, mida ta esitas koos laulja Sub Urbaniga. Ta andis oma laulu­hääle filmi "KPop Demon Hunters" tegelasele Zoey. Filmi jaoks loodud lugu „Golden“, mille üks esitajatest on Rei Ami, tõusis Billboard Hot 100 edetabeli ning ka mitmete teiste riikide muusikaedetabelite tippu.
RNA-polümeraas

RNA-polümeraas on RNA-d ehk ribonukleiinhapet sünteesiv ensüüm ning võtab osa transkriptsioonist. RNA-d toodetakse DNA ahelalt komplementaarsete nukleotiidide alusel.
Matriitssüntees

Matriitssüntees on sünteesivorm, mille puhul toodetakse (DNA replikatsiooni puhul) matriits- ehk emaahelalt komplementaarne tütarahel. See on millegi tootmine mingi olemasoleva eeskuju järgi. Matriitssünteesi alla kuulub ka RNA süntees.
Taani peaminister

:*Loendit vaata artiklist [[Taani valitsusjuhtide loend]].*

**Taani peaminister** (taani keeles *Danmarks statsminister*; fääri keeles *Forsætisráðharri*; grööni keeles *Ministeriuneq*) on Taani Kuningriigi valitsusjuht. Taani Kuningriik koosneb Taanist, Gröönimaast ja Fääri saartest. Enne 19. sajandi keskpaika täitis valitsusjuhi ülesandeid riigipea ehk kuningas või kuninganna. 1849. aastal vastu võetud põhiseadusega muudeti Taani monarhia konstitutsiooniliseks, kuninga võimu piirati ning tekitati peaministri institutsioon. Esimene peaminister oli Adam Wilhelm Moltke (ametis 1848–1852).

Peaminister juhib valitsust, kelle vormiliselt nimetab ametisse kuningas. Praktikas määrab valitsuse toimimise parlamendi toetus. 20. sajandi algusest ei ole Taani parlamendis kunagi ühel erakonnal enamust olnud ehk alati on peaminister pidanud võimule saamiseks moodustama koalitsiooni. Pärast teist maailmasõda on Taanil olnud ainult neli enamusvalitsust (2026. aasta seisuga) ehk alati on koalitsioonil pidanud olema vähemalt mingi väiksemate valitsusväliste erakondade toetus.

Alates 2019. aastast on Taani peaminister Mette Frederiksen Sotsiaaldemokraatlikust parteist.

## Vaata ka
* Võimu kants
* Taani valitsuskabinet
* Taani ministeeriumite loend

## Välislingid
* Peaministri kantselei koduleht
Andres Karu (näitleja)

**Andres Karu** (sündinud 5. juunil 1975 Türil) on eesti näitleja, raadiosaatejuht, kultuurikorraldaja ja matkaja.

## Haridus
Ta on lõpetanud 1993. aastal Kuressaare 1. Keskkooli ja 1997. aastal Viljandi Kultuurikolledži näitleja erialal. 

## Töö ja looming
Karu oli aastatel 1997–2002 Endla teatri näitleja, juhtis 1999–2002 Pärnu Raadios hommikuprogrammi, oli 2013–2015 Vikerraadio matkasaatesarja "Teekond tippu" üks autoreid ja põhiesinejaid, on 2022. aasta juulist Kuku Raadio matkasaate "Jäljed gloobusel" üks saatejuhte. 

Ta on olnud aastatel 1998–2011 Eesti Näitlejate Liidu liige, õpetanud Laine Mägi Tantsukoolis näitlemist ja akrobaatikat ning vallutanud kõigi Euroopa riikide kõrgeimad tipud. Ta tegutseb 2002. aastast ka pulmaisa, päeva- ja õhtujuhina ning on 2024. aastast Alta Terra OÜ kaasasutaja ja matkajuht.

### Raamatud
* "Teekond tippu: minu esimesed 51", Tänapäev, 2019 (kaasautorid Aare Hommik, Fred Viidul, Airi Altnurme, Jaak Õunpuu)
* "Teekond tippu: nüüd on neid 82", Tänapäev, 2021

## Tunnustus
* 2019 – aasta matkategelane

## Viited

## Välislingid
* Eesti teater 100 - vabakutselised. Andres Karu ERR-i heliarhiiv, 23. aprill 2006
* Karl Juhkami. "Laval võid sa kõik ära petta, kuid looduses suudad petta ainult ennast." Postimees, 23. mai 2020 
* „Olen peas mingid situatsioonid läbi mänginud.“ Pulmaisa Andres Karu päästis halvimast kiire reageerimine (sisaldab 2023. aasta detsembris salvestatud taskuhäälingusaadet) Tervis Pluss, 24. veebruar 2024 
* Näitleja ja matkaja Andres Karu: aeg-ajalt tuleb telk kapist välja võtta ja meelde tuletada, kuidas seda kokku panna Raadio 2, 21. mai 2024
2010. aasta Eesti meeste karikavõistlused võrkpallis

**[[Eesti karikavõistlused võrkpallis|Eesti meeste karikavõistlused võrkpallis]] 2010** oli 63. korda toimunud karikavõistlused Eesti võrkpalliklubidele, mida korraldas Eesti Võrkpalli Liit. Esimene mäng toimus 4. novembril ning karikavõistlused lõppesid finaaliga 11. detsembril. Karikavõistlustest võttis osa 10 Eesti meeste Balti- ja esiliigas osalevat võrkpalliklubi.

Karikavõistluste finaal toimus 11. detsembril 2010 Paide spordihallis. Teist korda järjest võitis karikavõistlused Selver Tallinn, kes võitis finaalis 3:1 Pärnu võrkpalliklubi.

## Võistkonnad
2010. aastal osales karikavõistlustel 10 Eesti võrkpalliklubi (6 meistriliiga klubi ja 4 esiliigaklubi).
### Asukohad ja personal

## Turniiritabel
### Eelring

Allikas: Eesti Võrkpalli Liidu arhiiv, Eesti Karikavõistlused 2010 Tulemused

### Veerandfinaalseeriad

### Poolfinaalid

### Finaal

## Lõppjärjestus

## Viited
Spectre M4

**Spectre M4** on Itaalia püstolkuulipilduja. Seda tootis ettevõte SITES Torinos 1980. aastatest 1997. aastani. Aastatel 1997–2001 valmistati väike kogus Spectre M4-sid veel Šveitsis. 

Spectre on kompaktne ja kerge ning mõeldud kasutamiseks lähivõitluses. Relval on kokkupandav kaba, mõnel mudelil ka teine käepide salve ees.

## Kasutajad
* 
* 

## Viited
Pemmikan

**Pemmikan** on traditsiooniline indiaanlaste toit, mis koosneb kuivatatud ja puruks tambitud piisoni- või hirvelihast, rasvast ja marjadest. See toit võib säilida aastaid. Pemmikanist tehakse toitusid nagu rubaboo, lisades vett, jahu ja mõnikord kartuleid.

## Vaata ka
* Indiaanlased

## Viited

## Välislingid
* Rubaboo - Pemmican Stew of Canadian Mounties Video rubaboo valmistamisest (inglise)
Microsoft Solitaire

:*Windows 10-st alguse saanud* solitaire*-mängude kollektsiooni kohta vaata artiklit [[Microsoft Solitaire Collection]].*

**"Solitaire"** on operatsioonisüsteemiga Microsoft Windows kaasas olev arvutimäng. See on tehtud klondike-nimelise kaardimängu põhjal, tüübilt pasjanss. Algse mängu kaardid kujundas Ameerika Ühendriikide kunstnik Susan Kare.

## Vaata ka
* Windowsiga kaasas olevate mängude loend
Ferrari 250

**Ferrari 250** on sportautode ja *[[gran turismo]]*‘de seeria, mida tootis aastatel 1952–1964 Itaalia autotootja Ferrari. See on Ferrari vanematest seeriatest edukaim, 250-st ehitati ka palju võidusõidumudeleid. Võidusõidumudelitel on Gioacchino Colombo poolt konstrueeritud 3-liitrised Colombo V12 mootorid. Seeriale 250 järgnesid 275 ja 330.

## Vaata ka
* Ferrari 250 GT SWB Breadvan

## Kirjandus
* 
*
SOV

**SOV** on üks põhisõnajärje tüüpidest, milles S tähistab grammatilist subjekti ehk alust, O grammatilist objekti ehk sihitist ning V tegusõna.

Teisteks põhisõnajärjetüüpideks on SVO, VOS, VSO, OSV ja OVS.

SOV ja SVO on neist kõige levinumad, moodustades kokku peaaegu 90% kõikidest tüüpidest. Sagedasem on SOV-järg ja WALS-i andmetel kuuluvad sinna näiteks jaapani, hindi, türgi ja mari keel.

## Põhisõnajärg
Keele põhisõnajärje määrab lauseliikmete järjestus, mis kehtib tüüpilistes, markeerimata, normaalrõhulistes väitlausetes, mille keskmeks on (finiit)verb koos kohustuslike argumentidega. Lause elemente saab vastavalt sobivale kontekstile muuta, jättes välja mõningat informatsiooni, mida kontekst ei vaja, või rõhutades midagi, mida on vaja esile tõsta.

Seda, kuidas põhisõnajärge keeles välja selgitada, on Paul R. Kroeger (2005) kirjeldanud Bickford (1998) kaudu:

a. **Sagedus**: see, mida kõige sagedamini kasutatakse, on põhisõnajärg.

b. **Neutraalne [[semantika]] ja [[pragmaatika]]**: põhilised laused on väitlaused, mitte küsilaused ega käsklaused, ning on jaatavad; samuti ei anna ühelegi argumendile eraldi tähendust (lause kirjeldab lihtsalt olukorda, on neutraalne). Enamik grammatikateooriaid leiab, et aktiivsed laused on põhilisemad kui passiivsed laused.

c. **[[Asesõna|Asesõnade]] vältimine**: asesõnadega laused on sageli erilise sõnajärjega, seega avaldub põhisõnajärg paremini nimisõnafraaside ja prepositsioonifraasidega lausetes.

d. **[[Kõrvallause]]**: paljudes keeltes on kõrvallausetes vähem variatsiooni, mistõttu tuleks vaadata kõrvallauseid.

e. **Jaotus**: markeeritud teemaga laused sobivad tihti ainult ühte kindlasse konteksti. Põhilisel sõnajärjel on laiem jaotus, mida näeb mitmes erinevas kontektsis.

Mõnes keeles pole aga kindlat põhisõnajärge, nagu näiteks vanakreeka keeles. Selles keeles ei muuda sõnajärje varieerumine lause tähendust, sest nimisõnad on lauses märgitud käänetega.

## SOV-keelte näiteid

### '''Jaapani keel'''
Taro g ainu o mita (Japanese [Japanese-Ryukyuan: Japan])

Taro-sub dog-obj saw

'Taro saw the dog.'

'Taro nägi koera.'

### '''Hindi keel'''
Hindi keeles on neutraalsetes lausetes subjekt tavaliselt esimesel kohal ja verb viimasel kohal, objektid ja adverbiaalid nende vahel. Aega väljendatakse lauses tavaliselt enne kohamäärust:लड़का आज यहाँ नहीं है।

laṛkā āj yahā̃ nahī̃ hai

[the boy today **here** not **is**]

'The boy isn’t here today.'

'Poiss ei ole täna siin.'

### '''Türgi keel'''
Türgi keeles annab küsimus-vastus vorm edasi hästi türgi keele sõnajärje. Küsimuse vastus on SOV-keelele omane:Q: Ne oldu? ‘What happened?'

A1: *Cadı bir hırsız-ı* *lanetle-di*

witch-nom a  thief-acc curse-past

'The witch cursed a thief.'

'Nõid needis varast.'

## Eesti keele sõnajärg
Eesti keele põhisõnajärjeks on SVO-järg. Sõnajärg täidab olulist pragmaatilist rolli info struktureerimisel. Info edasi andmisel esitatakse enamasti esimesena teadaolev info (teema) ning seejärel lisatakse uus info ehk reema. Neid kahte eristatakse sageli sõnajärje kaudu. Selles mõttes on eesti sõnajärg suhteliselt vaba. V2-reegel kehtib aga eelkõige iseseisvate jaatavate väitlausete puhul.

## Viited
Minna Kokk

Minna Kokk sündis 25. või 26. detsembril 1892. aastal Krabi mõisas Rõuge kihelkonnas. Ta oli rahvalaulik ja väga hea Hargla kihelkonna vana pärimuse tundja. 

## Elukäik
Minna elas Hargla kihelkonnas, Sarus ja hiljem Mõnistes. Ta käis ühe aasta Saru vallakoolis ja hiljem õppis edasi Mõniste vallakoolis. Ta oli olnud ilmselt esimest korda karjaseks 1902. aastal. Pärast venna Augusti sündi (06.12.1902) oli ta paaril järgmisel suvel teda hoidmas, kuid seejärel käis suviti jälle karjas kuni 15-aastaseni.  

1910. aastal käis Minna leeris ja abiellus Jaan Kokaga 29.06.1910.  Minna ja Jaani esimene poeg Valter sündis umbes 1913. aastal ja suri viienädalasena. 1914. aastal sündis nende teine poeg Herbert Ernst ja 1917. aastal sündis nende kolmas poeg Leonhard Walter. 1920. aastate teisel poolel rajas Minna oma pere kodu Kikoja külla, Mõniste jaama lähedale (Mehkale ehk Jaama), mis asus Valga-Ape raudteeliinil.   

1930. aastal suri Minna abikaasa ning sama või järgmise aasta sügisel tekkis tal jalas põletik. Minna sai valla kulul Tartu haiglasse, kuid tal tuli jääda sinna kauemaks, kui vald oli valmis maksma. Tema jalg ei paranenud ning ta ei saanud enam ise tööd teha. Seetõttu ei suutnud ta haiglavõlga tasuda ja tal tuli oksjonil müüa oma vallasvara. Kui Minna pojad said tööle, läks nende elu paremaks.  

1939. aastal sattusid Minna ja ta poeg Herbert kindlustuspettuses süüdistatuna vangi. Minna põhjendas oma tegu meeleheitega kauplusevõlgade pärast. 1941. aastal vabastati Herbert ja ta kadus sõjakeeristesse. Minna vabanes vangist Saksa okupatsiooni ajal. Temast sai kohaliku kolhoosi liige, kuid kehv tervis ei lubanud kolhoositööl käia ja ta tegeles koduse majapidamisega. Minna elas üksi kodutalus ja viimastel elukuudel oma poja Leonhardi juures. Minna suri 11.09.1971 ja on maetud Hargla surnuaeda.   

## Laulurepertuaar
Minnalt on arhiivis 197 laulujäädvustust, millest 45 on helisalvestatud ja 152 on ta ise üles kirjutanud. Minna repertuaaris on tema emalt päritud laule ja keskaja laulude puhul ka võõraste käest kuuldud.  Minna armastas ja oskas väga paljusid lõppriimilisi rahvalaule, mida ta karjas olles pidevalt laulis. Minna seob just karjaskäimist oma mälestustes kõige tihedamini laulmisega. Ta tõdes, et oli karjaste seas üks suuremaid lauljaid. Kõige rohkem on ta õppinud laule oma emalt, kes oli olnud suur lauluarmastaja ning ka kooris laulnud.  Emalt õpitud regilaule esitas ta harvem, kuna ta ei pidanud nende viisi kuigi kauniks. Pulmalaulude esitamist oli ta lapsena kõrvalt näinud ning salvestuse ajal neid lauldes liikus ta kombekohaselt õõtsudes käed puusas. Minna regilaulud jagunevad rühmadeks, näiteks pulma- ja kalendrilauludeks. Lisaks leidub ka orjuslaule, regivärsilisi sõjalaule ning üheks olulisemaks valdkonnaks tema regilaulurepertuaaris on vaeslapselaulud. Lisaks mainitutele on ta teadnud ka loitse ja lastelaule.   

## Viited
KPop Demon Hunters

"**KPop Demon Hunters**" on 2025. aastal valminud Ameerika Ühendriikide animeeritud muusikaline fantaasiafilm, mille režissöörid on Maggie Kang ja Chris Appelhans, kes on ühtlasi ka stsenaristid koos Danya Jimenezi ja Hannah McMechaniga. Sony Pictures Animationi toodetud Netflixi filmile on oma hääle andnud Arden Cho, Ahn Hyo-seop, May Hong, Ji-young Yoo, Yunjin Kim, Daniel Dae Kim, Ken Jeong ja Lee Byung-hun. Film räägib K-popi tüdrukutebändist Huntrix, kes elavad salaja topeltelu deemoniküttidena. Nad astuvad vastamisi poistebändiga Saja Boys, kelle liikmed osutuvad deemoniteks.

## Viited


## Välislingid

* Ametlik veebileht
*
Farzad Farrokh

**Farzad Farrokhifard Shirazi** (pärsia keeles: فرزاد فرخی فرد شیرازی) tuntud lavanime **Farzad Farrokh** (sündinud 2. veebruaril 1989), on Iraani poplaulja, helilooja, laulukirjutaja, arranžeerija ja muusik.

## Karjäär ja elulood
Farzad Farrokh sündis Shirazis 2. veebruaril 1989. Tema isa on pärit Shirazist ja ema Abadanist. Farzad Farrokh on pere noorim laps ning tal on vanem õde ja kaks venda. Praegu elab ta Teheranis ja veetis kümme aastat Abadanis. Ta oli mõnda aega ka jalgpallur ja teda kutsuti isegi Abadani koondisse.

## Koosseis
Ta oli Hamed Homayouni laulu "Hes Asheghi" laulukirjutaja ja helilooja. Ta oli ka Mohammad Sharifati laulu "Zamstoun" helilooja ja arranžeerija.

## Diskograafia

* Energy Mosbat (2019)

## Viited
Energy Mosbat

"**Energy Mosbat**" on Farzad Farrokh debüütstuudioalbum, mille andis Avazi No. 2019 välja.

## Laulud

## Viited
Kõrbesinep

**Kõrbesinep** (*Zilla*) on taimeperekond ristõieliste sugukonnas.

## Liike
**Zilla macroptera* – suuretiivane kõrbesinep

## Välislingid
*